CELEX: 32017R0172
Language: fi
Date: 2017-02-01 00:00:00
Title: Komission asetus (EU) 2017/172, annettu 1 päivänä helmikuuta 2017, asetuksen (EU) N:o 142/2011 muuttamisesta siltä osin kuin on kyse eläimistä saatavien sivutuotteiden muuntamiseen biokaasuksi tai kompostiksi liittyvistä parametreista sekä lemmikkieläinten ruoan tuontia ja käsitellyn lannan vientiä koskevista edellytyksistä (ETA:n kannalta merkityksellinen teksti. )

2.2.2017   
            
            
               FI
            
            
               Euroopan unionin virallinen lehti
            
            
               L 28/1
            
         KOMISSION ASETUS (EU) 2017/172,
   annettu 1 päivänä helmikuuta 2017,
   asetuksen (EU) N:o 142/2011 muuttamisesta siltä osin kuin on kyse eläimistä saatavien sivutuotteiden muuntamiseen biokaasuksi tai kompostiksi liittyvistä parametreista sekä lemmikkieläinten ruoan tuontia ja käsitellyn lannan vientiä koskevista edellytyksistä
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon muiden kuin ihmisravinnoksi tarkoitettujen eläimistä saatavien sivutuotteiden ja niistä johdettujen tuotteiden terveyssäännöistä sekä asetuksen (EY) N:o 1774/2002 kumoamisesta 21 päivänä lokakuuta 2009 annetun Euroopan parlamentin ja neuvoston asetuksen (EY) N:o 1069/2009 (1) ja erityisesti sen 15 artiklan 1 kohdan c alakohdan, 27 artiklan g alakohdan, 41 artiklan 3 kohdan ja 43 artiklan 3 kohdan toisen alakohdan,
   sekä katsoo seuraavaa:
   
               (1)
            
            
               Komission asetuksessa (EU) N:o 142/2011 (2) vahvistetaan asetuksen (EY) N:o 1069/2009 täytäntöönpanosäännöt, mukaan lukien eläimistä saatavien sivutuotteiden muuntamiseen biokaasuksi tai kompostiksi liittyvät parametrit, tuodun lemmikkieläinten ruoan markkinoille saattamista koskevat edellytykset ja luokkaan 2 kuuluvien ainesten vientiä koskevat säännöt.
            
         
               (2)
            
            
               Asetuksen (EU) N:o 142/2011 liitteessä V vahvistetaan vaatimukset, jotka liittyvät eläimistä saatavien sivutuotteiden muuntamiseen biokaasuksi ja kompostiksi. Liitteessä V olevan III luvun 2 jakson 3 kohdan b alakohdan mukaisesti toimivaltainen viranomainen voi tietyin edellytyksin sallia muita erityisiä vaatimuksia kuin ne, joista säädetään III luvussa.
            
         
               (3)
            
            
               Mädätysjätteet ja komposti olisi kuitenkin tällaisissa tapauksissa saatettava markkinoille ainoastaan siinä jäsenvaltiossa, jossa muuntamista koskevat vaihtoehtoiset parametrit on sallittu. Jotta toimivaltaiselle viranomaiselle jäisi tarpeeksi liikkumavaraa säännellä asetuksen (EU) N:o 142/2011 liitteessä V olevan III luvun 2 jakson 3 kohdassa mainittuja biokaasu- ja kompostointilaitoksia, on aiheellista olla soveltamatta III luvussa olevan 3 jakson 2 kohdassa vahvistettuja vaatimuksia sellaiseen mädätysjätteeseen ja kompostiin, jonka osalta jäsenvaltio on jo sallinut vaihtoehtoisia muuntamista koskevia parametreja. Asetuksen (EU) N:o 142/2011 liitettä V olisi sen vuoksi muutettava.
            
         
               (4)
            
            
               Jäsenvaltiot voivat sallia eläinten sivutuotteiden ja niistä johdettujen tuotteiden tuonnin ainoastaan hyväksytyistä kolmansista maista. Jäsenvaltiot voivat sallia kalastuksen sivutuotteista johdetun raa'an lemmikkieläinten ruoan tuonnin niistä EU:n ulkopuolisista maista, joista ihmisravinnoksi tarkoitettujen kalastustuotteiden tuonti on sallittua komission päätöksen 2006/766/EY (3) liitteen II mukaisesti. Tämä ei koske kalastuksen sivutuotteista johdetun käsitellyn lemmikkieläinten ruoan tuontia. Tältä osin kalastuksen sivutuotteista johdetun käsitellyn lemmikkieläinten ruoan tuontiin sovelletaan tiukempia edellytyksiä kuin kalastuksen sivutuotteista johdetun raa'an lemmikkieläinten ruoan tuontiin. On aiheellista sallia kalastuksen sivutuotteista johdetun käsitellyn lemmikkieläinten ruoan tuonti kaikista niistä EU:n ulkopuolisista maista, joista kalastuksen sivutuotteista johdetun raa'an lemmikkieläinten ruoan tuonti on sallittu. Sen vuoksi asetuksen (EU) N:o 142/2011 liitteessä XIV olevan II luvun 1 jakson taulukkoa 2 olisi muutettava.
            
         
               (5)
            
            
               Polttamalla hävitettäväksi tai kaatopaikalle sijoitettavaksi tarkoitetun käsitellyn lannan vienti on kielletty. Asetuksen (EY) N:o 1069/2009 43 artiklan 2 ja 3 kohdan mukaisesti kyseisen aineksen vienti biokaasu- tai kompostointilaitoksessa käytettäväksi voidaan kuitenkin sallia edellyttäen, että määrämaa on taloudellisen yhteistyön ja kehityksen järjestön (OECD) jäsen. Jotta käsitellyn lannan ja yksinomaan käsiteltyä lantaa sisältävien orgaanisten lannoitteiden vienti sallittaisiin, on aiheellista vahvistaa säännöt, jotka koskevat kyseisten tuotteiden vientiä muuhun tarkoitukseen kuin poltettaviksi, kaatopaikalle tai käytettäviksi biokaasu- tai kompostointilaitoksissa sellaisissa maissa, jotka eivät ole OECD:n jäseniä. Kyseisissä säännöissä olisi vahvistettava vaatimukset, jotka vastaavat ainakin vaatimuksia, joita sovelletaan yksinomaan käsiteltyä lantaa sisältävän käsitellyn lannan ja orgaanisten lannoitteiden markkinoille saattamiseen. Sen vuoksi asetuksen (EU) N:o 142/2011 liitettä XIV olisi muutettava.
            
         
               (6)
            
            
               Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Lisätään asetuksen (EU) N:o 142/2011 25 artiklaan kohta seuraavasti:
   
      ”4.   Liitteen XIV luvussa V vahvistettuja sääntöjä sovelletaan siinä eriteltyjen johdettujen tuotteiden unioniin suuntautuvassa viennissä.”
   
   2 artikla
   Muutetaan asetuksen (EU) N:o 142/2011 liitteet V ja XIV tämän asetuksen liitteen tekstin mukaisesti.
   3 artikla
   Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 1 päivänä helmikuuta 2017.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EYVL L 300, 14.11.2009, s. 1.
   
      (2)  Komission asetus (EU) N:o 142/2011, annettu 25 päivänä helmikuuta 2011, muiden kuin ihmisravinnoksi tarkoitettujen eläimistä saatavien sivutuotteiden ja niistä johdettujen tuotteiden terveyssäännöistä annetun Euroopan parlamentin ja neuvoston asetuksen (EY) N:o 1069/2009 täytäntöönpanosta sekä neuvoston direktiivin 97/78/EY täytäntöönpanosta tiettyjen näytteiden ja tuotteiden osalta, jotka vapautetaan kyseisen direktiivin mukaisista eläinlääkärintarkastuksista rajatarkastusasemilla (EUVL L 54, 26.2.2011, s. 1).
   
      (3)  Komission päätös 2006/766/EY, tehty 6 päivänä marraskuuta 2006, sellaisia kolmansia maita ja alueita, joista simpukoiden, piikkinahkaisten, vaippaeläinten, merikotiloiden ja kalastustuotteiden tuonti on sallittua, koskevien luetteloiden vahvistamisesta (EUVL L 320, 18.11.2006, s. 53).
   
      LIITE
      Muutetaan asetuksen (EU) N:o 142/2011 liitteet V ja XIV seuraavasti:
      
                  1)
               
               
                  Korvataan liitteessä V olevan III luvun 3 jakson 2 kohta seuraavasti:
                  
                              ”2)
                           
                           
                              Muu kuin edellä 2 jakson 3 kohdan b alakohdassa tarkoitettu mädäte tai komposti, joka ei ole tässä jaksossa asetettujen vaatimusten mukaista, on vietävä uudelleen muunnettavaksi tai kompostoitavaksi, ja salmonellan tapauksessa käsiteltävä tai hävitettävä toimivaltaisen viranomaisen antamien ohjeiden mukaisesti.”
                           
                        
            
                  2)
               
               
                  Muutetaan liite XIV seuraavasti:
                  
                              a)
                           
                           
                              Korvataan II luvun 1 jaksossa olevan taulukon 2 rivi 12 seuraavasti:
                              
                                          ”12)
                                       
                                       
                                          Lemmikkieläinten ruoka, puruluut mukaan luettuina
                                       
                                       
                                          
                                                      a)
                                                   
                                                   
                                                      Kun kyse on käsitellyistä lemmikkieläinten ruuista ja puruluista: 35 artiklan a alakohdan i ja ii alakohdassa tarkoitetut ainekset.
                                                   
                                                
                                                      b)
                                                   
                                                   
                                                      Kun kyse on raa'asta lemmikkieläinten ruuasta: 35 artiklan a alakohdan iii alakohdassa tarkoitetut ainekset.
                                                   
                                                
                                       
                                          Lemmikkieläinten ruoka ja puruluut on tuotettava liitteessä XIII olevan II luvun mukaisesti.
                                       
                                       
                                          
                                                      a)
                                                   
                                                   
                                                      Kun kyse on raa'asta lemmikkieläinten ruuasta:
                                                      Asetuksen (EU) N:o 206/2010 liitteessä II olevassa 1 osassa tai asetuksen (EY) N:o 798/2008 liitteessä I luetellut kolmannet maat, joista jäsenvaltiot sallivat saman lajin eläimistä peräisin olevan tuoreen, ainoastaan luullisen lihan tuonnin.
                                                      Kaloista saatavan aineksen osalta päätöksen 2006/766/EY liitteessä II luetellut kolmannet maat.
                                                   
                                                
                                                      b)
                                                   
                                                   
                                                      Kun kyse on puruluista ja muusta lemmikkieläinten ruuasta kuin raa'asta lemmikkieläinten ruuasta:
                                                      Asetuksen (EU) N:o 206/2010 liitteessä II olevassa 1 osassa luetellut kolmannet maat:
                                                      
                                                                   
                                                               
                                                               
                                                                  (JP) Japani
                                                               
                                                            
                                                                   
                                                               
                                                               
                                                                  (EC) Ecuador
                                                               
                                                            
                                                                   
                                                               
                                                               
                                                                  (LK) Sri Lanka
                                                               
                                                            
                                                                   
                                                               
                                                               
                                                                  (TW) Taiwan.
                                                               
                                                            Kaloista saatavasta aineksesta valmistetun käsitellyn lemmikkieläinten ruuan osalta päätöksen 2006/766/EY liitteessä II luetellut kolmannet maat.
                                                   
                                                
                                       
                                          
                                                      a)
                                                   
                                                   
                                                      Kun kyse on purkitetusta lemmikkieläinten ruuasta: Liitteessä XV oleva 3A luku.
                                                   
                                                
                                                      b)
                                                   
                                                   
                                                      Kun kyse on muusta käsitellystä lemmikkieläinten ruuasta kuin purkitetusta lemmikkieläinten ruuasta: Liitteessä XV oleva 3B luku.
                                                   
                                                
                                                      c)
                                                   
                                                   
                                                      Kun kyse on puruluista: Liitteessä XV oleva 3C luku.
                                                   
                                                
                                                      d)
                                                   
                                                   
                                                      Kun kyse on raa'asta lemmikki-eläinten ruuasta: Liitteessä XV oleva 3D luku.”
                                                   
                                                
                                    
                        
                              b)
                           
                           
                              Lisätään V luku seuraavasti:
                              ”V LUKU
                              
                                 TIETTYJEN JOHDETTUJEN TUOTTEIDEN VIENTIÄ KOSKEVAT SÄÄNNÖT
                              
                              Säännöt, joita sovelletaan 25 artiklan 4 kohdassa tarkoitettuihin jäljempänä lueteltuihin johdettuihin tuotteisiin:
                              
                                           
                                       
                                       
                                          Johdetut tuotteet
                                       
                                       
                                          Vientiä koskevat säännöt
                                       
                                    
                                          1
                                       
                                       
                                          Käsitelty lanta ja orgaaniset lannoitteet, komposti tai mädätysjätteet, jotka on saatu biokaasuksi muuntamisesta ja jotka eivät sisällä muita eläimestä saatavia sivutuotteita tai johdettuja tuotteita kuin käsiteltyä lantaa
                                       
                                       
                                          Käsitellyn lannan ja orgaanisten lannoitteiden, kompostin tai mädätysjätteiden, jotka on saatu biokaasuksi muuntamisesta ja jotka eivät sisällä muita eläimistä saatavia sivutuotteita tai niistä johdettuja tuotteita kuin käsiteltyä lantaa, on täytettävä ainakin edellä liitteessä XI olevan 1 luvun 2 jakson a, b, d ja e alakohdassa vahvistetut edellytykset.”